Borg HSH of maak n skenking aan Hoerskool Hopefield - beste Weskusskool Prefekte by Hoerskool Hopefield - beste Weskusskool
~ HSH Klub160+ ~
Klub 160+ Hoe kan ek help? Wat kry ek? Borge Alumni Doelwitte Ondersteunersdrag
Ondersteun HSH via Klub160+
HSH was op 1 April 2016 160 jaar oud!
Op die inisiatief van Johan Coetzé het die Skoolbeheerliggaam 'n vrywillige fondsinsamelingsklub gestig wat gemik is op die wyer gemeenskap van HSH. Die naam van die klub, Klub160+, dui aan op die deurlopende betrokkenheid van die groeiende groep oud-leerlinge sowel as ouers, gemeenskapsleiers, besighede, sport- en kulturele ondersteuningsorganisasies en ander belanghebbendes.
Die Departement van Onderwys het slegs 3% van ons bedryfskostes in 2019 gedek, dus maak die skool staat op borgskappe, skenkings, fondsinsamelings en die gereelde betaal van skoolfooie om die tekort aan te vul.
Daarbenewens doen HSH konstant opgradering van onder meer fasiliteite en elektroniese toerusting sodat ons kan volhou met die uitstekende akademiese opvoeding en prestasie van die skool. HSH streef ook voortdurend daarna om die heel beste onderwyspersoneel moontlik aan te stel.
Staan HSH by op verskeie Maniere:
Word 'n lid van Klub160+ vir 'n eenmalige bedrag van R1 250 vir 'n 5-jaar lidmaatskap (plus R625 ekstra vir nog een familielid). Laai die Klub160+ Aansoekvorm nou af in PDF-formaat!
As u 'n sportspan borg, kan u handelsmerk prominent op ons sportdrag en ons populêre webwerf vertoon word.
U kan ons verskeie fondsinsamelings bywoon, pryse borg of hulp verleen met die geleentheid.
U kan 'n behoeftige leerling borg met skoolfooie, of selfs 'n skoolbeurs vir presteerders borg.
Selfs die kleinste skenking - wat u ook al kan bekostig - maak 'n verskil!
Deel u kundigheid, vaardighede, gereedskap, materiaal of u kosbare tyd.
Natuurlik is dit ook krities vir ons dat u skoolfooie elke maand betyds betaal word!
Laai ons HSH Borgskapbrosjure nou af...
Vind baat by Klub160+ Lidmaatskap!
Die blywende uitnemendheid van Hoërskool Hopefield is 'n waardige doelwit waarna ons almal streef.
Formele Klub160+ Lede ontvang:
'n Moulose baadjie vir mans en dames, met geborduurde nuwe HSH/bokkie-logo op die linkerbors
'n Pet met die HSH/bokkie-logo voorop en “HSH Ondersteuner” agterop
'n “Kredietkaart”-grootte plastiekkaartjie wat die lede vir 5 jaar gratis toegang gee tot alle sportbyeenkomste
'n Uitnodiging om die jaarlikse HSH-Borgeaand by te woon
'n Donasiesertifikaat vir belastingdoeleindes (op navraag).
Word NOU 'n hoogs gewaardeerde lid van Klub160+...
Ons hoogs gewaardeerde HSH-Borge
HSH is uiters dankbaar vir die ongelooflike ondersteuning wat ons van ons skenkers en borge ontvang!
Ons waardeer enige vorm van hulp. Ons sê dankie vir enige iets wat u kan bied!
Ons beste borge (in terme van monetêre waarde) word prominent in die banier onderaan elke webblad vertoon en alle borge verskyn in ons aflaaibare PDF-borgelys. Dis soms 'n uitdaging om hierdie lys op datum te hou; dus, as u naam nie op die lys van huidige borge verskyn nie, of as u kontakbesonderhede nie op datum is nie (en u het nie versoek om dit uit te sluit nie), laat weet ons gerus!
Om prominent in ons webblad se onderste banier te verskyn, sal u 'n huidige borg moet vervang deur hul borgskapwaarde te oortref. Gesels vandag met ons om uit te vind wat dit behels. Hierdie hoogs waardevolle, prima digitale blootstelling vir u handelsmerk is wesenlik beskikbaar op 'n deurlopende veilingsbasis.
Ons leerlinge gaan na skool 'n moordende wêreld tegemoet en ons het u borgskap nodig om hulle goed toe te rus vir die toekoms.
Bekyk gerus AL ons wonderlike borge hier...
Alumni van Hoërskool Hopefield
Ons is baie dankbaar vir die ondersteuning van die Alumni van HSH, wat die voortgesette onderwys en ontwikkeling van HSH-leerlinge moontlik maak.
Is u dalk 'n oud-HSH leerling wat graag nou wil help om 'n nuwe geslag leerlinge se potensiaal te slyp? "Pay it Forward!"
Ons waardeer alle ondersteuning, hetsy dit 'n Klub 160+ lidmaatskap, skenking van vaardighede, of die borgskap van 'n sportspan behels. Span saam met die res van u matriekklas en vermag iets besonders!
Ons hoor graag van oud-HSH leerlinge - kom ons gesels...
Klub160+ Prestasies en Doelwitte
Klub 160+ is ‘n subkomitee van die Beheerliggaam en het slegs ‘n raadgewende en ondersteunende funksie. Besluitneming en goedkeuring van enige projekte, inisiatiewe en befondsing berus by die Beheerliggaam. Die Klub 160+ komitee is verantwoordelik vir die bestuur en bedryf van die Klub 160+ strategie en vir die evaluering, koördinering en effektiewe bestuur van projekte.
Klub160+ het in 2019 die volgende mikpunte behaal:
Sportvelde: braaigeriewe by sportkafee, nuwe skryfborde, opgradering van krieketblad en -nette, rehabilitasie van rugby- en hokkievelde, besproeiing is opgradeer, aanplant van 45 bome by sportgronde, Verf van krieketkleedkamers, plaveisel by sportgronde, nuwe bankies by tennisbane, heining om besproeiingsdam by sportgronde, skuif van gewigstoot, diskus en hamergooisirkels.
Swembad: besproeiing is opgradeer.
Skool: uitverf van klaskamers en kleedkamers, nuwe skryfborde, opgradering van kamerastelsel, besproeiing is opgradeer, aankoop van dataprojektors, nuwe voorhek, Graad 3 klas se vloer vervang met vinielhoutbedekking, installering van 8 lugversorgers in klasse, installering van LED-ligte in sommige klaskamers, verf van saalgebou en saaldak, suidelike vleuel van skool geverf, oostelike vleuel se houtdeure afgeskuur, klanktoerusting aangekoop, geute herstel en skoongemaak, nuwe bankies op speelgronde & deurlopende herstelwerk.
Koshuise: 'Huis Eureka' se TV kamer is opgradeer.
Busdiens: aankoop van ‘n splinternuwe 65 sitplekbus, alle roes verwyder van HSH1 en sitplekke vervang en algemene opgradering voltooi.
Ons belangrikste 2020 doelwitte:
Die vergroting van ons pawiljoen.
Om 'n mini-astro te bou.
Om ons elektrisiteit op te gradeer.
Om plaveisel aan te bring by die nuwe vierkant.
Kan u ons hiermee help? Laat weet asb!...
HSH bied aantreklike ondersteunersdrag vir ons ouers, borge en vriende om te dra.
Dit bied 'n wonderlike manier om die skool te ondersteun en terselfdertyd te bemark!
Dra gerus die HSH drag met trots na sportdae of kultuurgebeurtenisse. Die ontwerp is so deftig dat dit na amper enige geleentheid gedra kan word. Dis 'n goeie advertensie vir ons skool!
Mans en Dames "Softshell" Baadjies (S - 5XL)
Mans en Dames "Stradford" Baadjies (S - 5XL)
Unisex Solo Golfhemde (S - 5XL)
Le Coste pet donkerblou
"Buffs" (beskikbaar by skoolbiblioteek)
Bestel direk by Eldorina in Vredenburg:
17b Prosesstraat, Vredenburg, 7380
Tel: 022 713 1821
Faks: 022 713 2186
U kan eers by Eldorina aanpas, of bestel deur middel van die bestelvorm (sien skakel onder), soos u verkies.
Betaling word direk aan Eldorina gemaak.
U bestelling kan gewoonlik binne 2 weke afgehaal word.
Bestel u Ondersteunersdrag nou...
Stasietraat 5, Hopefield, 7355
Vertroulikheidsbeleid | T&C | Werfkaart